03/vol. 22 Jurnalul Oficial al Uniunii Europene 203 31997R1875 L 265/26 JURNALUL OFICIAL AL COMUNITĂȚILOR EUROPENE 27.9.1997 REGULAMENTUL (CE) NR. 1875/97 AL COMISIEI din 26 septembrie 1997 de completare a anexei la Regulamentul (CE) nr. 2400/96 al Comisiei privind înscrierea anumitor denumiri în „Registrul denumirilor de origine protejate și al indicațiilor geografice protejate” prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 1068/97 al Comisiei (2), în special articolul 6 alineatele 3 și 4, întrucât, în conformitate cu articolul 5 din Regulamentul (CEE) nr. 2081/92, statele membre au transmis Comisiei cereri de înre- gistrare a anumitor denumiri ca indicaţii geografice sau denumiri de origine; întrucât s-a considerat, în conformitate cu articolul 6 alineatul 1 din regulamentul menționat anterior, că aceste cereri satisfac toate cerințele, în special în ceea ce privește furnizarea tuturor informa- țiilor solicitate în conformitate cu articolul 4; întrucât, după publicarea denumirilor respective în Jurnalul Oficial al Comunităților Europene (3), nu s-a transmis Comisiei nici o decla- rație de opoziție, în conformitate cu articolul 7 din regulamentul menționat anterior; întrucât, în consecință, aceste nume ar trebui să fie introduse în „Registrul denumirilor de origine protejate și al indicațiilor geo- grafice protejate” și să fie astfel protejate la nivel comunitar ca denumiri de origine sau indicaţii geografice, ADOPTĂ PREZENTUL REGULAMENT: Articolul 1 Denumirile din anexa la prezentul regulament se adaugă în anexa la Regulamentul (CE) nr. 2400/96 al Comisiei (*) și, în conformitate cu articolul 6 alineatul 3 din Regulamentul (CEE) nr. 2081/92, se înscriu în „Registrul denumirilor de origine protejate și al indicațiilor geografice protejate” ca indicații geografice protejate (IGP) sau ca denumiri de origine protejate (DOP). Articolul 2 Prezentul regulament intră în vigoare în ziua publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 26 septembrie 1997. () JOL208,247.1992,p. 1. () JOL156,13.6.1997, p. 10. () JOC24,241.1997,p.2. Pentru Comisie Franz FISCHLER Membru al Comisiei () JOL327,1812.1996,p. 11.